Document ID: 32011D0534
Publication Date: 2011-09-08

Title and Content:
ROZHODNUTIE KOMISIE
z 8. septembra 2011,
ktorým sa na účely prispôsobenia technickému pokroku mení a dopĺňa príloha k smernici Európskeho parlamentu a Rady 2002/95/ES v súvislosti s výnimkami pre použitie olova alebo kadmia
[oznámené pod číslom K(2011) 6309]
(Text s významom pre EHP)
(2011/534/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Európskeho parlamentu a Rady 2002/95/ES z 27. januára 2003 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. b),
keďže:
(1)
Smernicou 2002/95/ES sa zakazuje používanie olova a kadmia v elektrických a elektronických zariadeniach uvedených na trh po 1. júli 2006.
(2)
Náhrady olova v dielektrických keramických materiáloch na báze zmesného oxidu olova, titánu a zirkónia v kondenzátoroch, ktoré sú súčasťou integrovaných obvodov alebo diskrétnych polovodičov, zatiaľ nie je technicky možná. Preto by sa používanie olova v týchto materiáloch malo vylúčiť zo zákazu.
(3)
Náhrada kadmia vo fotorezistoroch analógových optočlenov využívaných v profesionálnych zvukových zariadeniach zatiaľ nie je technicky možná. Preto by sa používanie kadmia v týchto fotorezistoroch malo vylúčiť zo zákazu. Táto výnimka by však mala byť časovo obmedzená vzhľadom na to, že prebieha výskum technológií nahrádzajúcich kadmium a v priebehu nadchádzajúcich troch rokov by mohli byť k dispozícii náhrady tejto látky.
(4)
Smernica 2002/95/ES by sa preto mala zodpovedajúcim spôsobom zmeniť a doplniť.
(5)
Podľa článku 5 ods. 2 smernice 2002/95/ES Komisia uskutočnila konzultácie s príslušnými stranami.
(6)
Opatrenia ustanovené v tomto rozhodnutí sú v súlade so stanoviskom výboru zriadeného článkom 18 smernice Európskeho parlamentu a Rady 2006/12/ES (2),
PRIJALA TOTO ROZHODNUTIE:
Článok 1
Príloha k smernici 2002/95/ES sa mení a dopĺňa podľa prílohy k tomuto rozhodnutiu.
Článok 2
Toto rozhodnutie je určené členským štátom.
V Bruseli 8. septembra 2011

Classification:
Level 1 Topics: 100158
100160
Level 2 Topics: 100272
100261
100270
Level 3 Topics: 1400
1401
1882
4415
All Topics: 1833
2428
3836
5383
849